b'\n_START_ARTICLE_\nStop Islamiseringen af Europa\n_START_SECTION_\nHistorie\n_START_PARAGRAPH_\nI 2005 blev foreningen SIAD stiftet af tidligere fremtr\xc3\xa6dende medlemmer af Den Danske Forening, Peder Hansen Bering og Anders Gravers Pedersen. Den 27. oktober 2006 (udl\xc3\xb8b i oktober 2009) blev partiets navn godkendt af Velf\xc3\xa6rdsministeriet. Allerede \xc3\xa5ret f\xc3\xb8r stod Anders Gravers bag borgerlisten Stop Islamiseringen af Danmark, som deltog i kommunalvalget i Aalborg. Listen fik 1172 stemmer (1,2\xc2\xa0%)._NEWLINE_Ved folketingsvalget 2007 opstillede Anders Gravers uden for partierne i Nordjyllands Storkreds. Han fik i alt 73 stemmer. I forbindelse med valget blev han ikke inviteret til v\xc3\xa6lgerm\xc3\xb8der i 2007.\n_START_SECTION_\nPartiprogram\n_START_PARAGRAPH_\nLedelsen har udarbejdet et partiprogram p\xc3\xa5 19 punkter (pr. 24 august 2010).\n_START_SECTION_\nDyrevelf\xc3\xa6rd\n_START_PARAGRAPH_\nForbud mod al form for dyremishandling, herunder halalslagtning og lange dyretransporter. Dyremishandling b\xc3\xb8r straffes h\xc3\xa5rdere end det sker i dag. SIOE vil have et dyrepoliti med vidtstrakte bef\xc3\xb8jelser.\n_START_SECTION_\nEnergipolitik\n_START_PARAGRAPH_\nPartiet st\xc3\xb8tter b\xc3\xa6redygtig energi som vindenergi, b\xc3\xb8lgeenergi, solenergi og jordvarme. Desuden mener de, at Danmark skal v\xc3\xa6re uafh\xc3\xa6ngig af fossile br\xc3\xa6ndstroffer fra totalit\xc3\xa6re stater.\n_START_SECTION_\nEU\n_START_PARAGRAPH_\nSIOE vil nedl\xc3\xa6gge EU, som de mener f\xc3\xb8rer til en centraliseret diktaturstat, hvor enkelte lande vil blive eliminerede til fordel for et multikulturelt eksperiment, som de udtrykker det p\xc3\xa5 deres hjemmeside.\n_START_SECTION_\nFamilie og bolig\n_START_PARAGRAPH_\nSIOE \xc3\xb8nsker at g\xc3\xa5 tilbage til tidligere tiders st\xc3\xa6rke familieb\xc3\xa5nd og familiev\xc3\xa6rdier, som de udtrykker det i programmet. Ansvaret for b\xc3\xb8rneopdragelse er ikke skolernes opgave og partiet mener dermed ansvaret skal overdrages til familien. Partiet \xc3\xb8nsker at \xc3\xb8ge den kommunale \xc3\xa6ldrepleje og vil give energirigtige boliger til alle. Desuden mener de, at s\xc3\xa5kaldte ghettoer skal nedl\xc3\xa6gges.'